_:nf91bc40ca36147449f543a936b28e81axb0
<http://schema.org/articleBody>
"<p id=\"_unlocked\">\n</p><p id=\"article-updates\"> </p>\n<p>Koalicionet me AAK-në dhe Nismën Socialdemokrate, nuk ishin të mjaftueshme për të ja siguruar shumicën në Kuvendin Komunal kryetarit të Prizrenit, Shaqir Totaj të PDK-së.</p>\n<p>Duke qenë se Lëvizje Vetëvendosje dhe Lidhja Demokratike e Kosovës ishin kategorike që të mos bënin koalicion për bashkëqeverisje me PDK-në, kryetari Totaj kishte zgjedhur mënyra të tjera për t’i “blerë” votat për asamble.</p>\n<p> Ai kishte peshkuar inpidualisht asamblistë të partive opozitare, duke i joshur me poste e favore në këmbim të votës.</p>\n<p> Në një audioincizim të siguruar kryetari i komunës së Prizrenit dëgjohet duke bërë pazare me x-personin në një restorant diku në Prizren.</p>\n<p>Totaj e pranon haptazi që për të shtyrë procese përpara i duhen votat në asamble:<em> “Ne e kemi zgjedhë kryesuesen e kemi pru komisione për mi zgjedh drejtorët (Në Arsim) ato hartat zonale e për krejt çka kemi pas nevoj”,</em> dëgjohet duke thënë kryetari Totaj.</p>\n<p>E për këtë kryetari Totaj kishte zgjedhë të bëj pazare me një nga personat kyç të opozitës, dhe për këtë i erdhi në ndihmë Osman Hajdari që ka qenë Drejtor i Administratës  Komunale në qeverisjen e Mytaher Haskukës.</p>\n<p>Osman Hajdari vinte nga partia Nisma Socialdemokrate që kishte bërë koalicion me Lëvizjen Vetëvendosje në qeverisjen e Haskukës. Pas prishjes së koalicionit me Nismën Socialdemokrate, Osman Hajdari kishte vendosur t’i bashkohej Lëvizjes Vetëvendosje në Prizren.</p>\n<p>Në zgjedhjet e fundit komunale të mbajtura në tetor të vitit të kaluar, Osmani Hajdari ishte zgjedhur asamblist nga radhët e LVV.</p>\n<p>Në këto zgjedhje Partia Demokratike e Kosovës kishte arritur ta fitonte Komunën e Prizrenit pas raundit të dytë, ku kandidati i PDK-së, Shaqir Totaj kishte mposhtur kandidatin e LVV, Mytaher Haskukaj.</p>\n<p>Pas disa përpjekjeve për ta siguruar shumicën në asamble, kryetarit Totaj kishte negociuar pikërisht me Osman Hajdarin duke marrë premtim nga ky i fundit se mund të ia siguronte edhe dy vota nga asamblistët e Lëvizjes Vetëvendosje me kushtin që Totaj ta bënte auditor të brendshëm të Komunës së Prizrenit dhe t’u bënte favore edhe dy asamblistëve të tjerë të LVV, këtë e dëshmon vetë kryetari Totaj i cili dëgjohet në audioincizim.</p>\n<p><em>“Kemi pas bashkëpunim me asamblistat prej partive të tjera, nja prej tyne u kan ajo, qekjo gruaja e Hemes (Shqipe Shatri,Asambliste e LVV) e diqka duhet me i dhanë, cka i japim e shohim ta kqyrim…. qeshtu e kemi ba marrëveshjen me këtë Osmanin (Osman Hajdari) i ka pas dy vota në asamble edhe kemi ba marrveshje që kur të na duhen neve vota me na votu. Ai ka lyp mu kthy n’auditim,… Jojo e kum vendos me e kthy në auditim. Une e kum analizu ma s’pari pozicionin edhe kam vendos me kthy për shkak që dy vota prej tij i kemi në asamble. Ai ka pas edhe do kërkesa tjera po unë i kam thanë qekjo ban, qekjo s’ban, qekjo ban qekjo s’sban… pra duhet me pas vota të mjaftueshme në asamble”</em> dëgjohet në këtë audioincizim kryetari Shaqir Totaj.</p>\n<p>Të gjitha këto pazare që dëgjohen në këtë audioincizim kryetari Totaj i ka realizuar me përpikmëri. Më 4 Gusht të këtij viti Drejtoria e Arsimit publikoi rezultatet e konkursit për drejtor të disa shkollave të Komunës së Prizrenit, ndër drejtoret e pranuar figuron edhe emri Hemë Qoqaj i cili është burri i asamblistes së LVV-së, Shqipe Shatri.</p>\n<p>Asamblistja e LVV Shqipe Shatri u ishte bashkuar asamblistëve të pozitës duke votuar në Kuvendin Komunal për themelimin e komisionit për përzgjedhjen e drejtorëve të shkollave. Si duket kjo duhet të ketë qënë pjesë e marrëveshjes për të cilën fliste Totaj në audioincizim: <em>“Kemi pasë bashkëpunim me asamblistat prej partive të tjera, nja prej tyne u kan ajo, qekjo gruaja e Hemes e diçka duhet me i dhanë, cka i japim e shohim ta kqyrim…. qeshtu e kemi ba marrëveshjen me këtë Osmanin”</em></p>\n<p>Ndërsa në Qershor të po këitj viti, në pozitën e Auditorit të Brendshëm është rikthyer Osman Hajdari duke dhënë dorëheqje nga pozita e asamblistit të Kuvendin Komunal, edhe kjo kishte qenë pjesë e marrëveshjes që kishte bërë kryetari Totaj sipas audioincizimit: Ai ka lyp mu kthy n’auditim,… Jojo e kum vendos me e kthy në auditim. Une e kum analizu ma s’pari pozicionin edhe kam vendos me kthy për shkak që dy vota prej tij i kemi në asamble.</p>\n<p>Sipas burimeve të KosovaNews edhe asamblistja tjetër nga radhët e LVV-së që ishte pjesë e marrëveshjes Hajdari-Totaj që kishin bërë pazare për pozita të ndryshme në këmbim të votës mirëpo këto kishin dështuar me ndërhyrjen e organeve të hetuesisë që aktualisht janë duke e hetuar rastin.</p>\n<p><iframe allow=\"autoplay; clipboard-write; encrypted-media; picture-in-picture; web-share\" allowfullscreen=\"true\" frameborder=\"0\" height=\"314\" scrolling=\"no\" src=\"https://www.facebook.com/plugins/video.php?height=314&href=https%3A%2F%2Fwww.facebook.com%2Fwww.kosovanews.net%2Fvideos%2F3215053872145300%2F&show_text=false&width=560&t=0\" style=\"border:none;overflow:hidden\" width=\"560\"></iframe></p>\n<p class=\"page-nav\" style=\"width:100%; display: flex; justify-content: center; margin-bottom: 27px;\">\n</p><p class=\"pagination-holder\">\n</p>\n\n\n"
<https://www.kosovari.press/audioincizimi-qe-deshmon-pazaret-e-shaqir-totajt-emeron-drejtor-shkolle-dhe-auditor-ne-kembim-te-votave-ne-asamble/>